Üldkohtu 7. veebruari 2013. aasta otsus - Acron versus Nõukogu
(kohtuasi T-118/10)
(Dumping - Venemaalt pärit uurea ja ammooniumnitraadi lahuste import - Uue eksportija läbivaatamise taotlus - Normaalväärtus - Ekspordihind - Määruse (EÜ) nr 384/96 artiklid 1 ja 2 ning artikli 11 lõiked 4-9 (nüüd määruse (EÜ) nr 1225/2009 artiklid 1 ja 2 ning artikli 11 lõiked 4-9))
Kohtumenetluse keel: inglise
Pooled
Hageja: Acron OAO (Veliki Novgorod, Venemaa) (esindajad: advokaadid B. Evtimov ja D. O'Keeffe)
Kostja: Euroopa Liidu Nõukogu (esindajad: J.-P. Hix ja B. Driessen, keda abistavad advokaat G. Berrisch ja barrister N. Chesaites)
Kostja taotluseks menetlusse astujad: Euroopa Komisjon (esindajad: H. van Vliet ja C. Clyne) ja Fertilizers Europe (Brüssel, Belgia) (esindaja: solicitor B. O'Connor)
Ese
Tühistamishagi, mis on esitatud nõukogu 18. detsembri 2009. aasta rakendusmääruse (EL) nr 1251/2009, millega muudetakse määrust (EÜ) nr 1911/2006, millega kehtestatakse muu hulgas Venemaalt pärit uurea ja ammooniumnitraadi lahuste impordi suhtes lõplik dumpinguvastane tollimaks (ELT L 338, lk 5) peale.
Resolutsioon
Jätta hagi rahuldamata.
Jätta Acron OAO kohtukulud tema enda kanda ning mõista temalt välja Euroopa Liidu Nõukogu ja Fertilizers Europe kohtukulud.
Jätta Euroopa Komisjoni kohtukulud tema enda kanda.
____________
1 - ELT C 113, 1.5.2010